പാലാ മുണ്ടാങ്കല് പോസ്റ്റോഫീസ് കുത്തിത്തുറക്കാന് ശ്രമിച്ച മോഷ്ടാവിനെ നാട്ടുകാര് തടഞ്ഞുവെച്ച് പോലീസില് ഏല്പ്പിച്ചു പാലാ : ശനിയാഴ്ച രാത്രി 8 മണിയോടെ പാലാ മുണ്ടാങ്കല് പോസ്റ്റ് ഓഫീസിന്റെ പൂട്ട് തകര്ത്ത് അകത്ത് കടക്കാന് ശ്രമിച്ച ഇടുക്കി മുരിക്കാശ്ശേരി മുകളേല് വീട്ടില് ഷിന്്റോ ആന്്റണി 37 യെയാണ് പാലാ എസ്. എച്ച്. ഓ കെ.പി. ടോംസണും സംഘവും ചേര്ന്ന് അറസ്റ്റ് ചെയ്തത്. പോസ്റ്റ് ഓഫീസില് നിന്നും അസാധാരണമായ ശബ്ദം കേട്ട് നാട്ടുകാര് മുണ്ടാങ്കല് പള്ളിയില് വിളിച്ച് അറിയിക്കുകയും പള്ളിയധികാരികള് ഉടന്തന്നെ പാലാ പോലീസില് വിവരമറിയിക്കുകയുമായിരുന്നു. വിവരമറിഞ്ഞ് സംഭവസ്ഥലത്ത് പോലീസ് പാഞ്ഞ് എത്തിയപ്പോഴേക്കും നാട്ടുകാര് പ്രതിയെ തടഞ്ഞുവച്ചിരിക്കുകയായിരുന്നു. ഇയാള് മറ്റു ചില മോഷണക്കേസ്സുകളിലും ഉള്പ്പെട്ടിട്ടുള്ളതായി പോലീസിന് വിവരം ലഭിച്ചിട്ടുണ്ട്. ഗ്രേഡ് എസ്. ഐ. അനില്കുമാര് കെ, സിവില് പോലീസ്ജോസ് സ്റ്റീഫന് എന്നിവര് ചേര്ന്ന് പ്രതിയെ സ്റ്റേഷനിലെത്തിക്കുകയും തുടര്ന്ന് എസ്. എച്ച്. ഓ കെ.പി. ടോംസണ്, ക്രൈം സ്വാഡ് എസ്. ഐ. മുകേഷ് റ്റി.ഡി., ASI ബിജു ജോസഫ് എന്നിവരുടെ നേതൃത്വത്തില് തുടര് അന്വേഷണങ്ങള് നടത്തിവരികയാണ്.